**Likumprojekta „Par Protokolu par** **Bijušās Dienvidslāvijas Republikas Maķedonijas (Ziemeļmaķedonijas Republikas) pievienošanos Ziemeļatlantijas līgumam”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Par Protokolu par Bijušās Dienvidslāvijas Republikas Maķedonijas ( Ziemeļmaķedonijas Republikas) pievienošanos Ziemeļatlantijas līgumam” izstrādāts atbilstoši Deklarācijā par Artura Krišjāņa Kariņa vadītā Ministru kabineta iecerēto darbību (turpmāk – Deklarācija) ietvertajam pamatuzdevumam par “ārpolitiku”, kā arī Ārlietu ministra ikgadējā ziņojumā par paveikto un iecerēto darbību valsts ārpolitikā un Eiropas Savienības jautājumos (turpmāk – Ziņojums) iekļautajām galvenajām nostādnēm drošības politikas jomā, kas ietver arī Ziemeļatlantijas līguma organizācijas (turpmāk – NATO) turpmāko paplašināšanos un “atvērto durvju politiku”.Valsts Aizsardzības koncepcijas (turpmāk – Koncepcija) 37. punkts nosaka, ka: “Latvija kā Apvienoto Nāciju Organizācijas, ES, NATO un Eiropas un drošības sadarbības organizācijas (turpmāk – EDSO) dalībvalsts sniedz ieguldījumu plašākas drošības telpas stabilitātes veicināšanā, sekmējot valstu militāro sadarbību un drošību, bruņojuma kontroli, valstu savstarpējo uzticēšanos un informācijas apmaiņu, kā arī daloties uzkrātajā demokrātijas, eiroatlantiskās integrācijas, drošības un aizsardzības sektora reformu pieredzē.”  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada jūlijā NATO samitā Briselē tika pieņemts lēmums par uzaicinājumu Bijušajai Dienvidslāvijas Republikai Maķedonijai uzsākt iestāšanās sarunas NATO. Bijušās Dienvidslāvijas Republikas Maķedonijas (Ziemeļmaķedonijas Republikas) pievienošanās NATO notiks saskaņā ar Protokolu par Ziemeļmaķedonijas Republikas (šobrīd Protokola projekta versijā [valsts nosaukums]) pievienošanos Ziemeļatlantijas līgumam (turpmāk - Pievienošanās protokols).Pievienošanās protokolu plānots parakstīt NATO dalībvalstu vēstniekiem pēc Prespas līguma stāšanās spēkā. Pēc Pievienošanās protokola parakstīšanas tiks uzsākts ratifikācijas process, kura gaitā NATO dalībvalstis atbilstoši nacionālajām procedūrām apstiprinās Pievienošanās protokolu. Pēc Pievienošanās protokola ratifikācijas procesa pabeigšanas NATO dalībvalstīs tiks uzsākts Ziemeļatlantijas līguma ratifikācijas process Ziemeļmaķedonijas Republikā atbilstoši tās nacionālajām ratifikācijas procedūrām. Ziemeļmaķedonijas Republika kļūs par Ziemeļatlantijas līguma dalībnieci, iesniedzot ratifikācijas rakstu glabāšanai Ziemeļatlantijas līguma depozitārijā - Amerikas Savienoto Valstu Valsts departamentā. |
| 3. | Projekta izstrādē iesaistītās institūcijas un publiskas personas kapitālsabiedrības | Citas institūcijas projekta izstrādē nav iesaistītas. NATO tālākā paplašināšanās Balkānu reģionā – konkrētajā gadījumā Ziemeļmaķedonijas Republikas uzņemšana NATO – atbilst Deklarācijas, Ziņojuma un Koncepcijas nostādnēm, un papildus konsultācijas šajā jautājumā nav nepieciešamas.Deklarācijas un Ziņojuma galvenās nostādnes drošības politikas jomā par NATO turpmāko paplašināšanos un “atvērto durvju politiku” nosaka, ka Latvijas ārpolitikas galvenais mērķis ir gādāt par valsts drošību, stiprinot transatlantisko drošību un sadarbības telpu, tai skaitā atbalstīt “atvērto durvju politiku”, kas palielina mieru un drošību Eiropā. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | NATO paplašināšanās iespēju, saskaņā ar dalībvalstu vienbalsīgu lēmumu, paredz Ziemeļatlantijas līguma 10. pants. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts esošo pārvaldes funkciju ietvaros. |
| 3. | Cita informācija | Nav |

Ārlietu ministrs Edgars Rinkēvičs

Done 67016351

Laura.done@mfa.gov.lv